**ПОСЛОВНИК О ИЗМЕНАМА И ДОПУНАМА ПОСЛОВНИКА О РАДУ САВЕТА РОДИТЕЉА**

**Хемијско-прехрамбене и текстилне школе „Урош Предић“ Зрењанин**

**Зрењанин, септембар 2019. године**

На основу члана 119. став 1. тачка 1. Закона о основама о основама система образовања и васпитања (''Службени гласник Републике Србије'', број 88/17, 27/18-други закони и 10/19) и члана 32. став 1. тачка 1. Статута Хемијско-прехрамбене и текстилне школе „Урош Предић“ Зрењанин (деловодни број 53/4-6 од 21.03.2018. године, 53/3-10 од 22.01.2019. године и 53/6-4 од 09.04.2019. године), Школски одбор Хемијско-прехрамбене и текстилне школе „Урош Предић“ Зрењанин на седници одржаној дана 13.09.2019. године донео је :

**П О С Л О В Н И К О ИЗМЕНАМА И ДОПУНАМА ПОСЛОВНИКА**

**О РАДУ САВЕТА РОДИТЕЉА**

**Члан 1.**

У Пословнику о раду Савета родитеља деловодни број 53/4-8 од 21.03.2018. године и 53/3-11 од 22.01.2019. године мења се члан 3. и гласи:

Савет родитеља:

1. предлаже представнике родитеља, односно других законских заступника деце, односно ученика у орган управљања;
2. предлаже свог представника у све обавезне тимове школе као и Стручни актив за развојно планирање;
3. учествује у предлагању изборних садржаја и у поступку избора уџбеника;
4. разматра предлог школског програма, развојног плана, годишњег плана рада;
5. разматра извештаје о остваривању програма образовања и васпитања, развојног плана и годишњег плана школе, спољашњем вредновању, самовредновању, завршном испиту, резултатима националног и међународног тестирања и спровођење мера за обезбеђивање и унапређивање квалитета образовно-васпитног рада;
6. разматра намену коришћења средстава од донација и од проширене делатности установе;
7. предлаже школском одбору намену коришћења средстава остварених радом ученичке задруге и прикупљених од родитеља, односно другог законског заступника;
8. разматра и прати услове за рад школе, услове за одрастање и учење, безбедност и заштиту деце и ученика;
9. учествује у поступку прописивања мера заштите и безбедности ученика за време боравка у школи и свих активности које организује школа;
10. даје сагласност на програм и организовање екскурзије, односно програме наставе у природи и разматра извештај о њиховом остваривању;
11. предлаже представника и његовог заменика за локални савет родитеља;
12. разматра и друга питања утврђена Статутом.

Савет родитеља своје предлоге, питања и ставове упућује Школском одбору, директору, стручним органима Школе и Ученичком парламенту.

Рад Савета родитеља уређује се пословником.

**Члан 2.**

У Пословнику о раду Савета родитеља деловодни број 53/4-8 од 21.03.2018. године и 53/3-11 од 22.01.2019. године додаје се члан 16а. који гласи:

**„** Изузетно, због хитности или у случају када је седница једном била одложена због непостојања кворума, седница Савета родитеља се може одржати и телефонским путем, по позиву председника Савета родитеља или његовог заменика, када ће се чланови Савета родитеља изјашњавати и доносити одлуке телефонским путем.

Стручни сарадник-психолог или стручни сарадник -педагог ће телефонску седницу истовремено записнички констатовати.“

**Члан 3.**

Остале одредбе Пословника о раду Савета родитеља деловодни број 53/4-8 од 21.03.2018. године и 53/3-11 од 22.01.2019. године остају непромењене.

**Члан 4.**

Овај Пословник ступа на снагу осмог дана од дана његовог објављивања.

 **ПРЕДСЕДНИК ШКОЛСКОГ ОДБОРА**

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Станиша Ристић

Објављен на огласној табли Школе дана \_\_\_\_\_\_\_\_\_\_\_\_2019. године

Секретар школе:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Марија Топалов